Kozio

Marko Julio Kozio (Marcus Julius Cottius) K.a I. mendeko zelten eta liguren erregea izan zen, bere izena daramaten Koziar Alpetako eremuaren inguruan bizi izan zena. Donno erregearen seme eta oinordeko gisa, Augusto enperadorearekin menpekotasun-egoera bat negoziatu zuen, bere herrialdearentzat autonomia nabarmena gordetzen zuena, eta horren bidez Erromako gobernadore bihurtu zen eta erromatar herritartasuna hartu zuen. Bere gidaritzapean, bere herriak erromatar ohiturak, legeak eta hizkuntzaren alderdi batzuk bereganatu zituen. Hala ere, euren kultu erlijiosoak osorik mantendu zituzten. Haien jainkoak erromatarrekin parekatzea beranduago gertatu zen.

Kozio ohore eta aurreikuspen handiko errege gisa gurtua izan zen. Mausoleo batean ehortzi zuten, K.o. IV. mendean oraindik ere bisitatzen zutena. Estrabonek hegoaldeko Galiako tribuak bizi ziren eremuak deskribatu zituen, haien izen etnikoen bidez izendatuz; hala ere, Alpe Cottiae eremua Kozioren herrialdea gisa aipatu zuen. Vitruviok eta Suetoniok, hurrenez hurren, "Kozioren erresuma" eta "Koziar erresuma" terminoak erabili zituzten. Amiano Martzelinok, berriz, Cottianae civitas terminoa erabili zuen.

 Oinordekoak 
Kozioren ondorengoak Gaio Julio Donno II.a, bere semea, (K.a. 3 - K.o. 4 artean gobernatu zuena), eta Marko Julio Kozio II.a, bere biloba,  (K.o. 5 - 63 artean gobernatu zuena) izan ziren. Azken honen gobernu luzean, Tiberio enperadoreak "Kozioren erresumatik" kohorte bat bidali zuen Pollentian izandako matxinada bat zapaltzera. Kozio II.ak Klaudio enperadorearen eskutik lurralde gehiago jaso zituen, eta Dion Kasioren idatziak jarraituz, “orduan deitu zioten lehen aldiz errege”. Honek Kozio I.aren "errege" tituluaren berrezarpena ekarri zuen. Nero enperadoreak baita lurra gehiago eman zizkion.

Julio Vestalis Kozio zaharraren beste seme bat izan zen, erromatar ehuntaria, zeinak Aegyssus (gaur egungo Tulcea) izeneko muga-postua berreskuratu baitzuen, Getar herriak hartu ondoren; gertakaria Ovidio erromatar poetak ospatu zuen bere Epistulae ex Ponto IV liburuan.

Kozioren familiako kide askok Julius izena hartu zuten beren deituretan, eta Juliotar gens Erromako patritiziar leinuko kide bihurtu ziren; horien artean zeuden Marko Julio Kozio, Gaio Julio M. f. Donno eta Marko Julio M. f. Kozio.

 Erreferentziak 

 Kanpo estekak 

Kategoria:Zeltak